આ પાર્ક કરવામાં આવેલી પોલીસ-વૅન પણ એક સમસ્યા છે. પોલીસની આ વૅન બરાબર સ્ટેશનના મેઇન ગેટ, જ્યાંથી લોકો અવરજવર કરતા હોય છે, એની સામે જ પાર્ક કરવામાં આવેલી હોય છે. વેસ્ટર્ન અને સેન્ટ્રલ બન્ને લાઇન સાથે જોડાયેલા દાદર સ્ેટશન પર માત્ર પીક-અવર્સમાં જ નહીં, પણ આખો દિવસ રશ-અવર્સ જેવી જ ગિરદી હોય છે. એ ઉપરાંત બહારગામની ટ્રેનના પૅસેન્જરો પણ તેમના લગેજ સાથે ત્યાં આવ-જા કરતા હોય છે. એથી બરાબર ગેટ સામે જ પાર્ક કરાયેલી આ પોલીસ-વૅન સમસ્યામાં વધારો જ કરે છે.